Хаитянска революция
Хаитянска революция е единственото в историята успешно въстание на роби, избухнало във френската колония Сен Доменг () през 1791 – 1803 г., в резултат на която колонията извоюва своята независимост и става република Хаити. Великобритания и Испания се опитват да отнемат колонията от Франция, но войските им търпят поражение. Когато Наполеон идва на власт, той също праща на острова войски, но и те не успяват да потушат въстанието. Хаити става първата независима държава в Латинска Америка.